**Hər şeyi riktırlamaq** (*ing.* Total Rickall) – ABŞ elmi fantastika və qara komediya sitkomu "Rik və Morti"nin ikinci mövsümünün 4-cü, ümumilikdə isə 15-ci seriyası. Xuan Meza-Leonun rejissorluğu və Mayk Makmehenin ssenaristliyi ilə çəkilən seriya ilk öncə 16 avqust 2015-ci ildə *Adult Swim* vasitəsilə yayımlanmışdır.

Seriya Rikin ailənin içində yaddaşla oynaya bilən kosmik parazitin məskunlaşdığını öyrənməsi ilə başlayır. Bu kosmik parazitlər insanların yaddaşına saxta xatirələr daxil edərək onlarla birgə yaşayır və çoxalırlar. Rik evi karantinaya alıb kimin parazit, kimin əsl olduğunu müəyyənləşdirməyə çalışır.

Məzmun
------

Smit ailəsi Cerrinin qardaşı Stiv ilə səhər yeməyi edir və Cerri elektron poçt vasitəsilə səyahət biletləri əldə etdiklərini deyir. Stiv bildirir ki, bu biletləri onlara ona burada bir il qalmasına icazə verdikləri üçün alıb. Bu zaman Rik otağa daxil olur və lazer tapançası ilə Stivin başından vurur. Bütün ailə dəhşətə düşür, lakin Stivin əsl olmadığı məlum olur. Rik onlara başa salır ki, Stiv əslində kosmik parazitdir: kosmik parazitlər sağ qalmaq üçün başqalarına saxta xatirələr daxil edirlər və onlarla birlikdə yaşayıb çoxalırlar.

Rik bildirir ki, evdə cəmi 6 nəfər olmalıdır: Rik, Morti, Sammer, Bet, Cerri və yeni təqdim olunmuş qəribə personaj Mister Poppibatthol. Əgər bu say keçsə, bu o deməkdir ki, aralarında parazitlər var. Rik ailəni qorumaq və parazitləri çölə çıxmağa qoymamaq üçün evin qalxanlarını işə salır. Tezliklə ailə Nikki ilə olan xatirələrini yada salır və nəticədə parazit çoxalır. Lakin Rik onun parazit olduğunu müəyyənləşdirə bilib onu öldürür. Ailə keçmiş xatirələrini yada salmağa başlayır və parazitlər bundan istifadə edib çoxalıb evi işğal edirlər: Mister Böriqard, Frankenşteyn bədheybəti, Yuxulu Geri (Betin əri olur), yemək mövzulu döyüşçülər və digər əcaib personajlar. Rikin yaddaşı artıq tamamilə dəyişdirilib və o kimin əsl, kimin parazit olduğunu müəyyənləşdirə bilmir. Parazitlər Riki evin qalxanlarını endirməyə inandırmağa çalışırlar. Lakin Rik bunu rədd edir. Rik də keçmiş xatirələrini nəzər salandan sonra parazitlərin sayı daha da artır və vəziyyət kritik həddə çatır. Cerri parazit olduğundan şübhələnməyə başlayır və bu haqda Yuxulu Geriyə danışır, lakin Yuxulu Geri onun yaddaşı ilə oynayaraq bir-birini sevdiklərini deyir.

Evdən çıxmaq istəyən parazitlər Smit ailəsini Rikin parazit olduğunu haqda inandırırlar. Smit ailəsi qalxanları endirməyi tələb edir. Rik bunu rədd edir və Morti onun öldürməyə qərar verir. Pensilvestr adlı personajın qabağında Riki öldürmək istəməyən Morti Riki bir neçə parazitlə qarajda öldürməyə qərar verir. Amma Morti son anda hər şeyi başa düşür: parazitlər ancaq yaxşı xatirələri yarada bilirlər, pis xatirələri yarada bilmirlər. Riklə olan pis xatirələrinin olduğunu xatırlayan Morti qarajdakı iki paraziti öldürüb Riki xilas edir.

Evə qayıdan Rik və Morti evdəkilərə hər şeyə başa salır. Bet, Sammer və Cerrinin parazit olmadıqları üzə çıxır, onlar çünki onların hər birinin bir-biri haqda pis xatirələri var. Ailə evdəki qalan bütün qəribə personajlara hücum çəkir və bütün parazitləri öldürür.

Ailə axşam yeməyinə oturur: Rik, Morti, Sammer, Bet, Cerri və Mister Poppibatthol. Bu zaman Bet Mister Poppibattholla bağlı heç bir pis xatirəsinin olmadığı fərqinə varır və ona atəş açır. Lakin Mister Poppibattholun parazit olmadığı məlum olur və ağır yaralanır. Bet etdiyi hərəkətdən çox peşman olur.

Ən son səhnədə Mister Poppibattholun sağ olduğu məlum olur və tibb bacısından ailəyə bu mesajın çatdırmasını istəyir: "Sizə pis xatirələr yaşatmadığım üçün üzr istəyirəm".

İstehsal
--------

Seriyanın adı 1990-cı il istehsalı "Hər şeyi xatırlamaq" (*ing.* Total Recall) elmi fantastika filminə istinaddır.

İstinadlar
----------

1. ↑  "All the Rick and Morty Easter Eggs You Missed in Seasons One and Two". Time (ingiliscə). 27 iyul 2017. 2020-11-09 tarixində arxivləşdirilib. İstifadə tarixi: 30 oktyabr 2017.

Xarici keçidlər
---------------

* *Hər şeyi riktırlamaq* — IMDb səhifəsi

| ⛭*Rik və Morti* |
| --- |
| Personajlar | 
* Rik Sançez
* Morti Smit

 |
| Seriyalar | 

|  |  |
| --- | --- |
| I mövsüm | 
* "Pilot"
* "Otbiçən maşın iti"
* "Anatomiya parkı"
* "M.Nayt Şaym-Yadplanetlilər"
* "Misiks və məhv"
* "Rik arağı №9"
* "Qazorpazorp böyütmək"
* "Rikmış dəqiqə"
* "Bu yolu burxan bir şey yaxınlaşır"
* "Rik növündən yaxın Rik-kontaktlar"
* "Riksli iş"

 |
| II mövsüm | 
* "Zamanda rikrılma"
* "Mortiyarısı qaçış"
* "Avto erotik assimilasiya"
* "Hər şeyi riktırlamaq"
* "Şvifti olmaq"
* "Riklər dəli olmalıdır"
* "Kiçik Rikdə böyük bəla"
* "Ölçülərarası kabel 2: Taleyi yoldan çıxarmaq"
* "Bax, indi kim arınır"
* "Toy Skvonçerləri"

 |
| III mövsüm | 
* "Rikşenkdən rikçış"
* "Daşdan rikmantizm"
* "Turşu Rik"
* "Müdafiəçilər 3: Dünyabitirənin qayıdışı"
* "Uirli Dörli sui-qəsdi"
* "Dincəlmək və rikhatlaşmaq"
* "Riklantida qarışığı"
* "Mortinin zehni dəyişilmələri"
* "Bet əlifbası"
* "Rikçuriyalı mortizəd"

 |
| IV mövsüm | 
* "Samortinin sərhədi: Rik, öl, rikrarla"
* "Qoca və oturacaq"
* "Heyət quşunun Mortisinin üzərindən heyət toplarkən"

 |

 |
| Video oyunlar | 
* *Pocket Mortys*
* *Rick and Morty: Virtual Rick-ality*

 |
| Əlaqəli | 
* "Riyaziyyat atletinin qoçaqlığı" (*Simpsonlar* seriyası)
* "Terryfold"

 |